# PREDSEDA NÁRODNEJ RADY SLOVENSKEJ REPUBLIKY

Číslo: CRD-264/2019

****

1388

# ROZHODNUTIE

#  PREDSEDU NÁRODNEJ RADY SLOVENSKEJ REPUBLIKY

z 1. februára 2019,

ktorým sa mení rozhodnutie predsedu Národnej rady Slovenskej republiky
č. 349/2018 Z. z. o vyhlásení volieb do orgánov samosprávy obcí

Rozhodnutím č. 349/2018 Z. z. o vyhlásení volieb do orgánov samosprávy obcí boli podľa § 181 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov vyhlásené voľby starostu obce Dolný Harmanec, okres Banská Bystrica a obce Čierny Brod, okres Galanta.

Na základe nálezu Ústavného súdu Slovenskej republiky zo 16. januára 2019
č. PL. ÚS 30/2018 vo veci volebnej sťažnosti pre neústavnosť a nezákonnosť volieb starostu obce Dolný Harmanec a  na základe nálezu Ústavného súdu Slovenskej republiky
z 30. januára 2019 č. PL. ÚS 45/2018 vo veci volebnej sťažnosti pre neústavnosť a nezákonnosť volieb starostu obce Čierny Brod

**z r u š u j e m**

vyhlásenie volieb starostu obce Dolný Harmanec, okres Banská Bystrica a volieb starostu obce Čierny Brod, okres Galanta, uvedených v prílohe č. 1 rozhodnutia predsedu Národnej rady Slovenskej republiky č. 349/2018 Z. z. o vyhlásení volieb do orgánov samosprávy obcí.

Andrej D a n k o  v. r.